Barking and Dagenham

Barking and Dagenham er en bydel i Stor-London. Den ligger i ytre London, i regionens nordøstlige del.«Map 5A.1 - London's sub-regions»   , The London Plan (Greater London Authority, 2008) Som bydel utgjør den også et administrativt distrikt.

Bydelen ble opprettet i 1965 ved sammenslåingen av Barking og Dagenham, som begge lå i Essex. Den ligger 14,4 km øst for sentrale London. Den er en bykommune (borough) i Ytre London og i sør er den innenfor seksjonen London Riverside av Thames Gateway; et område utsett som nasjonal prioritet for urban fornyelse. Den har i henhold til folketellingen i 2011 en befolkning på 187 029 innbyggere, og for 2014 er det et beregnet befolkningstall på 198 294 innbyggere.«Barking and Dagenham (Borough, Greater London)», City Population De fleste bor innenfor Becontree. Barking and Dagenham var en av seks bykommuner som var vert for Sommer-OL 2012.

De fleste boligområdene i distriktet ble opprettet av Londons grevskapsforvaltning i mellomkrigstiden. Mange flyttet fra slumtilstander i Londons East End, spesielt da nye fabrikker sprang opp i distriktet. Industrien hadde nedgangstider i 1980-årene, og dette førte til at servicenæringer ble en viktigere del av økonomien. Pr. 2006 hadde Barking og Dagenham de laveste boligprisene i Stor-London. Kommunen har også blitt karakterisert som et det minst ulykkelige sted å bo i med færrest nye forretningsselskaper.«Happiness in Business: How being happy affects business success» , Company Check, 26. august 2015

 Steder i Barking og Dagenham 

 Barking
 Becontree
 Becontree Heath
 Chadwell Heath
 Creekmouth
 Dagenham
 Marks Gate
 Rush Green

 Vennskapsbyer 
Barking and Dagenham har følgende vennskapsbyer:

  Witten, Tyskland
  Tczew, Polen«Town Twinning»   , Barking and Dagenham

 Referanser 

 Eksterne lenker 

 Barking and Dagenham Council
 NHS Barking and Dagenham